อัปเดต! น้ำท่วมภาคใต้ 7 จังหวัด เร่งระบายน้ำ-ช่วยเหลือผู้ประสบภัย
"กรมป้องกันและบรรเทาสาธารณภัย" อัปเดตสถานการณ์น้ำท่วมภาคใต้ 7 จังหวัด กระทบครัวเรือนกว่า ภาพรวมระดับน้ำลดลงทุกจังหวัด พร้อมเร่งระบายน้ำท่วม และช่วยเหลือผู้ประสบภัยอย่างต่อเนื่อง
"กรมป้องกันและบรรเทาสาธารณภัย" อัปเดตสถานการณ์น้ำท่วมภาคใต้ 7 จังหวัด กระทบครัวเรือนกว่า ภาพรวมระดับน้ำลดลงทุกจังหวัด พร้อมเร่งระบายน้ำท่วม และช่วยเหลือผู้ประสบภัยอย่างต่อเนื่อง
21 ธ.ค. 2565

ผู้สื่อข่าวรายงานว่า วันที่ 21 ธ.ค. 2565 กรมป้องกันและบรรเทาสาธารณภัย (ปภ.) กระทรวงมหาดไทย ในฐานะกองอำนวยการป้องกันและบรรเทาสาธารณภัยกลาง (กอปภ.ก.) รายงานจากอิทธิพลมรสุมตะวันออกเฉียงเหนือที่พัดปกคลุมอ่าวไทยและภาคใต้มีกำลังแรง ทำให้ภาคใต้ตอนล่างมีฝนตกหนักถึงหนักมาก ตั้งแต่วันที่ 18 – 21 ธ.ค.65
ทั้งนี้ ส่งผลให้เกิดน้ำท่วมฉับพลัน น้ำป่าไหลหลาก ดินสไลด์ และลมกระโชกแรงในพื้นที่ 9 จังหวัด ได้แก่ สุราษฎร์ธานี นครศรีธรรมราช ตรัง พัทลุง สตูล สงขลา ปัตตานี ยะลา และ นราธิวาส รวม 83 อำเภอ 440 ตำบล 2,525 หมู่บ้าน บ้านเรือนประชาชนได้รับผลกระทบ 205,774 ครัวเรือน มีผู้เสียชีวิต 7 ราย และมีผู้ได้รับบาดเจ็บ 2 ราย ปัจจุบัน (21 ธ.ค. 65) ยังคงมีสถานการณ์น้ำท่วม 7 จังหวัด 74 อำเภอ 410 ตำบล 2,389 หมู่บ้าน 200,154 ครัวเรือน ภาพรวมระดับน้ำลดลงทุกจังหวัด ดังนี้
สำหรับการให้ความช่วยเหลือประชาชน กรมป้องกันและบรรเทาสาธารณภัย โดยสำนักงานป้องกันและบรรเทาสาธารณภัยจังหวัดที่ประสบภัยได้ประสานจังหวัด องค์กรปกครองส่วนท้องถิ่น และหน่วยงานที่เกี่ยวข้อง ได้เร่งระบายน้ำท่วมและช่วยเหลือผู้ประสบภัยอย่างต่อเนื่อง รวมถึงจัดเจ้าหน้าที่เข้าสำรวจและจัดทำบัญชีความเสียหาย เพื่อดำเนินการช่วยเหลือตามระเบียบกระทรวงการคลังฯ ต่อไป
ทั้งนี้ ประชาชนที่ได้รับความเดือดร้อนจากสาธารณภัย สามารถแจ้งเหตุและขอความช่วยเหลือทางไลน์ “ปภ.รับ แจ้งเหตุ 1784” โดยเพิ่มเพื่อน Line ID @1784DDPM และสายด่วนนิรภัย 1784 ตลอด 24 ชั่วโมง นอกจากนี้ ประชาชนยังสามารถติดตามประกาศการแจ้งเตือนภัยได้ที่แอปพลิเคชัน “THAI DISASTER ALERT”